# Escipió

Escipió (en llatí Scipio) va ser el nom d'una il·lustre família d'origen patrici de la gens Cornèlia.
El nom significa 'bastó' o 'vara', i es diu que es va donar originalment a un Corneli, perquè va servir de bastó o de guia (patrem pro baculo regebat) al seu pare que era cec. Aquest nom el va transmetre als seus fills, que el van usar com a cognomen hereditari de la família. Els Escipions van donar alguns dels personatges romans més destacats de la República.
Com moltes altres famílies romanes, posseïen un lloc d'enterrament a Roma, on s'hi enterraven tots els membres de la família. Aquesta tomba familiar, que es trobava prop de la Porta Capena, va ser descoberta l'any 1780 i és una de les restes més interessants del període republicà. Es va descobrir a l'esquerra de la Via Àpia, a uns 400 passos de la moderna Porta de San Sebastiano.

## Genealogia

* Publi Corneli Escipió, tribú amb potestat consular l'any 395 aC
* Publi Corneli Escipió, edil curul el 366 aC
* Luci Corneli Escipió, cònsol el 350 aC
* Publi Corneli Escipió Barbat, cònsol el 328 aC
* Luci Corneli Escipió Barbat, cònsol el 298 aC
** Gneu Corneli Escipió Asina, cònsol el 260 aC i el 254 aC
*** Publi Corneli Escipió Asina, cònsol el 259 aC
** Luci Corneli Escipió, cònsol el 259 aC
*** Publi Corneli Escipió, cònsol el 218 aC
**** Publi Corneli Escipió Africà Major o el Vell, cònsol el 205 aC
***** Publi Corneli Escipió Africà, àugur el 180 aC
****** Publi Corneli Escipió Emilià Africà Menor o el Jove (adoptat), cònsol el 147 aC. Casat amb la seva cosina per adopció Semprònia Cornèlia
***** Luci o Gneu Corneli Escipió Africà, pretor l'any 174 aC
***** Cornèlia Escipiona Major, casada amb Publi Corneli Escipió Nasica Corculum, cònsol el 162 aC
***** Cornèlia Escipiona Menor, casada amb Tiberi Semproni Grac, cònsol l'any 177 aC
****** Tiberi Semproni Grac, tribú de la plebs el 134 aC
****** Gai Semproni Grac, tribú de la plebs el 123 aC
****** Semprònia Cornèlia, germana dels Gracs
**** Luci Corneli Escipió Asiàtic el Vell, cònsol el 190 aC
***** Luci Corneli Escipió Asiàtic el Jove, tribú militar, fill de l'anterior
****** Luci Corneli Escipió Asiàtic
******* Luci Corneli Escipió Asiàtic, cònsol el 83 aC
*** Gneu Corneli Escipió Calb, cònsol el 222 aC
**** Publi Corneli Escipió Nasica, cònsol el 191 aC
***** Publi Corneli Escipió Nasica Corculum, cònsol el 162 aC
****** Publi Corneli Escipió Nasica Serapió, cònsol el 138 aC
******* Publi Corneli Escipió Nasica, cònsol el 111 aC
******** Publi Corneli Escipió Nasica, pretor l'any 94 aC
********* Corneli Escipió, adoptat per Luci Licini Cras va agafar el nom de Luci Licini Cras Escipió. Pretor l'any 94 aC
********* Corneli Escipió (adoptat per Quint Cecili Metel Pius va agafar el nom de Quint Cecili Metel Pius Escipió. Cònsol l'any 52 aC
*** Luci Corneli Escipió, germà de Publi i Gneu Escipió i pare de Gneu Corneli Escipió Hispal
**** Gneu Corneli Escipió Hispal, cònsol el 176 aC
***** Gneu Corneli Escipió Hispà, pretor l'any 139 aC
****** Gneu Corneli Escipió Hispal, fill de l'anterior

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 739.